text: Her kan du se Danmark Rundt torsdag i grænselandet
  28 juli 2016 kl. 08.06
  Cykelløbet Danmark Rundt passerer torsdag grænselandet med start på Rømø og opløb i Sønderborg.
  Tordagens etape i PostNord Danmark Rundt starter i Havneby på Rømø og strækker sig over 180 km.
  Efter den 11 km lange tur over dæmningen går det ned langs digerne til Højer, hvor cykelrytterne skal køre på  brostenene i Møgeltønder og videre til Tønder.
  Fra Tønder køres tæt på den tyske grænse ad småveje ned til Padborg og Kruså. Sønderhav-stigningen er udfordringen  frem mod Gråsten og efter Vester Sottrup køres på meget smalle veje omkring Sandbjerg Gods.
  Rundstrækningen I Sønderborg er hård, teknisk svær og snor sig gennem de dramatiske og historiske kulisser fra 186, hvor der afsluttes med 3 omgange på 6,7 km..
  Forventet ankomst til rundstrækningen i Sønderborg kl. 16.40 med opløb foran Dybbøl Mølle i Sønderborg ca. kl. 17.25
  Før starten på Torvet på Nørre Frankel i Havneby på Rømø er der underholdning  fra kl. 11.40 med indskrivning af rytterne fra kl. 12.10 og masterstart kl. 13.10.
  